CELEX: 62011CN0652
Language: sk
Date: 2011-12-19 00:00:00
Title: Vec C-652/11 P: Odvolanie podané 19. decembra 2011 : Mindo Srl proti rozsudku Všeobecného súdu (tretia komora) z  5. októbra 2011 vo veci T-19/06, Mindo Srl/Európska komisia

18.2.2012   
            
            
               SK
            
            
               Úradný vestník Európskej únie
            
            
               C 49/19
            
         Odvolanie podané 19. decembra 2011: Mindo Srl proti rozsudku Všeobecného súdu (tretia komora) z 5. októbra 2011 vo veci T-19/06, Mindo Srl/Európska komisia
   (Vec C-652/11 P)
   2012/C 49/32
   Jazyk konania: angličtina
   
      Účastníci konania
   
   
      Odvolateľka: Mindo Srl (v zastúpení: C. Osti, A. Prastaro, G. Mastrantonio, avvocati)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil v celom rozsahu rozsudok Všeobecného súdu z 5. októbra 2011 vo veci T-19/06 Mindo/Komisia, a následne
            
         
               —
            
            
               vrátil vec Všeobecnému súdu, aby rozhodol vo veci samej, keďže napadnutý rozsudok zbavil Mindo jej práva na úplné súdne preskúmanie v prvostupňovom konaní,
            
         
               —
            
            
               zaviazal Komisiu na náhradu trov konania.
            
         
      Odvolacie dôvody a hlavné tvrdenia
   
   Odvolanie je založené na týchto odvolacích dôvodoch:
   
                
            
            
               Všeobecný súd tvrdí, že Mindo nemá záujem na konaní, pretože by nemohla mať nijaký prospech zo zrušenia napadnutého rozsudku ani vo vzťahu k žalobe Alliance One International Inc. („Alliance One“) o vrátenie časti zaplatenej pokuty, ani vo vzťahu k následným žalobám tretích osôb o náhradu škody.
            
         
                
            
            
               Po prvé odvolateľka tvrdí, že vyššie citované závery by sa mali zrušiť, pretože porušujú uplatniteľné zákony, zakladajú sa na skreslení skutkového stavu a v každom prípade sa vyznačujú nedostatočným a protichodným odôvodnením.
            
         
                
            
            
               Po druhé odvolateľka tvrdí, že napadnutý rozsudok sa má zrušiť, lebo zbavuje Mindo jej práva na prístup k spravodlivosti (a v dôsledku toho jej práva na úplné súdne preskúmanie) alebo, ak by sa napadnutý rozsudok mal vykladať v tom zmysle, že Mindo a Alliance One mali spoločne podať žalobu v prvostupňovom konaní, porušuje ich právo na obranu.